Norska maskinmeistarafelagið, Dnmf, hevur í sambandi við eina fráboðan um eitt arbeiðsrættarmál fingið norska reiðarafelagið at venda í málinum um at afturrinda fyri útreiðslur av sóttarhaldi í útlandinum í sambandi við heimferðir. Starvsfólk í reiðaríum undir Offshore Service-sáttmálanum, sum til dømis Solstad Offshore AS, fáa nú allar útreiðslur til sóttarhaldshotell endurgoldnar uttan mun til longd á sóttarhaldinum–saman við øðrum ferðaútreiðslum. Norska Maskinmeistarafelagið skrivar á heimasíðu síni, at hetta í veruleikanum leingi hevur staðið í sáttmálanum, bæði at starvsfólk ikki skulu gjalda fyri útreiðslur í sambandi við heimferð, og tá ið tað er nevnt, at neyðugt er at gista á hotelli. Norska reiðarafelagið, Solstad Offshore, sum er størsta sum nógvir føroyingar sigla við, og onnur frálandsreiðarí hava altso givið seg í hesum málinum og taka nú undir við, at endurgjald eisini er galdandi fyri longri sóttarald í sambandi við heimferðir.